עמותת סה"ר

עמותת סה"ר (סיוע והקשבה ברשת) היא עמותה הפועלת משנת 2000, במטרה "להציל חיים ולהעניק סיוע נפשי מיידי, נגיש ואנונימי" באמצעות האינטרנט, לאנשים החווים מצוקה נפשית ומצבי אובדנות ובכך ממלאת תפקיד חשוב כחלק משירותי בריאות הנפש בקהילה ומשמשת עוגן ובית לגולשים, לפרוק את שעל ליבם. עמותת סה"ר היא הארגון היחיד בישראל המעניק עזרה נפשית מיידית באמצעות השפה הכתובה בלבד, מערך הסיוע מבוסס על שני ערוצים עיקריים: שיחות תמיכה אישיות אנונימיות לפונים באמצעות צ'אט או ווטסאפ, ותוכנית סיירת סה"ר המאתרת הודעות מצוקה ואובדנות של גולשים ברשת ופונה אליהם באופן אקטיבי, כך מעודדת פנייה לעזרה מיידית אם באופן אנונימי אל קווי הצ'אט או להמשך טיפול בקהילה. סיירת סה"ר היא התכנית הראשונה והמובילה בארץ המאתרת ופונה באופן יזום לגולשים במצוקה נפשית. כמו כן, סה"ר מפעילהאתר אינטרנט, ובו תכנים לעזרה עצמית ומידע חיוני לסובלים ממצוקה ולסובבים אותם; ניהול קבוצות תמיכה בפורום תפוז; ומענה לפניות באמצעות דואר אלקטרוני; העמותה מסייעת לכל המגזרים וקבוצות האוכלוסייה, נשים, גברים, בני נוער, עולים חדשים ועוד. התמיכה נעשית בשפות עברית וערבית. סה"ר מתמחה בזיהוי מצוקות רגשיות ובפיתוח והפעלת מענים רלוונטיים וחדשניים להתמודדות עמן, תוך התייחסות לצרכים הייחודיים של קבוצות האוכלוסייה השונות. במקרי חירום של סכנת חיים מיידית, סה"ר מדווחת ומפעילה גורמים נוספים כגון משטרה. במקרים אחרים הנוגעים בעיקר בקטינים, סה"ר מדווחת לגורמים המתאימים להמשך טיפול. העמותה נתמכת באופן חלקי על ידי משרד הבריאות וע"י קרנות פילנתרופיות, עסקים ותורמים פרטיים. בראש העמותה עומדים המנכ"לית ענבר שנפלד ויו"ר הוועד המנהל ד"ר אמיר בלומנפלד. הצוות המקצועי המצומצם מונה כ-11 עובדות אשר מפעילות מעל ל-400 מתנדבים המתחזקים את ערוצי הסיוע השונים ומסייעים לכ־36 אלף גולשים במצוקה בשנה (נכון לשנת 2023). כלל שירותי העמותה ניתנים ללא תשלום על ידי המתנדבים אשר עוברים הכשרה מקיפה המבוצעת תחת פיקוח וליווי של הצוות המקצועי. בנוסף לפעילותה עם ציבור הגולשים, העמותה עובדת בשיתוף פעולה עם מנהלי אתרים, בלוגים ופורומים ומייעצת בכל הקשור לניהול תגובות למצבי מצוקה נפשית המתגלים במרחב שלהם. העמותה משמשת כגורם סיוע רשמי של פייסבוק, אינסטגרם וואטסאפ בישראל וארגון שותף של המרכז למניעת התאבדויות של פייסבוק בישראל. סה"ר חברה במועצה הלאומית למניעת אובדנות ומשתתפת בדיונים בכנסת ומשרדי ממשלה להגברת המודעות הציבורית ומציאת דרכים למניעת התאבדויות. אות הנשיא להתנדבות עבור תרומה ייחודית לחברה הישראלית לשנת 2023. מגן שר הבריאות להתנדבות לשנת 2022. תו מידות לאפקטיביות על ידי ארגון מידות, עבור יצירת ערך חברתי תוך מיצוי מיטבי של משאבים. סה"ר מנתחת נתונים כדי לאתר מגמות עיקריות ולשקף לקובעי מדיניות את החוסן הנפשי של האוכלוסייה בישראל על מנת לאפשר קבלת החלטות מבוססות מידע בזמן אמת. יש בידינו את הטכנולוגיה לשקלל מדדי מצוקה נפשית, ולהצביע על סוגי מצוקות ומאפייני גיל ומגדר. בנוסף, סה"ר משתתפת במחקרים על בריאות הנפש ותמיכה רגשית אונליין בשיתוף עם מוסדות מוסמכים. המחקרים זמינים לקריאה באתר סה"ר. מדיה וקבצים בנושא עמותת סה"ר בוויקישיתוף אתר האינטרנט הרשמי של עמותת סה"ר (באנגלית ובערבית) עמותת סה"ר, ברשת החברתית פייסבוק עמותת סה"ר, ברשת החברתית אינסטגרם sahar – סהר - סיוע והקשבה ברשת משרד הבריאות, סה"ר - סיוע והקשבה ברשת, באתר תכנית לאומית למניעת אובדנות, ‏23.08.2021 חברי הדירקטוריון – sahar אות הנשיא למתנדב 2023, באתר המועצה הישראלית להתנדבות. מגן שר הבריאות להתנדבות לשנת 2022 סהר – סיוע והקשבה ברשת, באתר מידות Meytal Grimland, Joy Benatov, Hadas Yeshayahu, Daniel Izmaylov, Avi Segal, Kobi Gal, Yossi Levi‐Belz, Predicting suicide risk in real‐time crisis hotline chats integrating machine learning with psychological factors: Exploring the black box, Suicide and Life-Threatening Behavior 54, 2024-06, עמ' 416–424 doi: 10.1111/sltb.13056 Vered Keasar et al, Suicide Prevention Outreach on Social Media Delivered by Trained Volunteers, ©2022 Hogrefe Publishing, June 03, 2022